አበራ ኩማ በኦታዋ ማራቶን ለክብረ ወሰን ይሮጣል
ኢትዮጵያዊው
አትሌት
አበራ
ኩማ
በዘንድሮው
የኦታዋ
ማራቶን
የቦታውን
ክብረወሰን
ለማሻሻል
እንደሚሮጥ
አሳውቋል።
ውድድሩ
በመጪው
ወር
አጋማሽ
ሲካሄድ
አበራ
የቦታውን
ክብረወሰን
እንደሚያሻሽል
አዘጋጆቹ
ተስፋ
ማድረጋቸውን
አይ.ኤኤ.ኤፍ በድረ-ገጹ አስነብቧል። በዓለም አቀፉ አትሌቲክስ ፌዴሬሽኖች ማህበር የወርቅ ደረጃ በተሰጠው በዚህ ውድድር ከሚሳተፉ አትሌቶች አበራ ኩማ የአሸናፊነት ግምት የተሰጠው ቀዳሚው አትሌት ሆኗል። የሃያ
ስምንት
ዓመቱ
አበራ
ከዚህ
ቀደም
ባደረጋቸው
የማራቶን
ውድድሮች
አርባ
ሁለት
ኪሎ
ሜትሩን
ሁለት
ጊዜ
ከ2፡06 በታች ማጠናቀቅ የቻለ ጠንካራ አትሌት ነው። ባለፈው ዓመት የሮተርዳም ማራቶን ሁለተኛ ሆኖ ሲያጠናቅቅ የራሱ ምርጥ የሆነውን 2፡05፡50 ሰዓት ያስመዘገበ ሲሆን በ2014 የበርሊን ማራቶን ሦስተኛ ሆኖ ሲያጠናቅቅ 2፡05፡56 የሆነ ሰዓት ማስመዝገቡ ይታወሳል። በዚህ ውድድር ኬንያዊው ዴኒስኪ ሜቶ 2:02:57 የሆነውን የዓለም ክብረ ወሰን ማስመዝገቡ አይዘነጋም። አበራ
በእነዚህ
ሁለት
ውድድሮች
ፈጣን
ሰዓቶችን
ካስመዘገበ
ወዲህ
በማራቶን
ጠንካራ
ከሚባሉ
አትሌቶች
ተርታ
ተሰልፏል።
አሁን
ደግሞ
ትኩረቱን
በካናዳዋ
መዲና
ኦታዋ
በሚካሄደው
ትልቅ
ውድድር
የቦታውን
ክብረ
ወሰን
መስበር
እንደሆነ
ተናግሯል።
‹‹ፈጣን
ሰዓት
በማስመዝገብ
ይህን
ውድድር
ማሸነፍ
እፈልጋለሁ››
ያለው
አበራ
የኦታዋ
የአየር
ፀባይ
ክብረ
ወሰን
ለማስመዝገብ
እንደሚያመቸው
አብራርቷል።
አበራ ካለው የራሱ ምርጥ ሰዓት አኳያ የቦታውን ክብረ ወሰን ለማሻሻል እንደሚችል ይታመናል። የዚህ ውድድር ክብረ ወሰን በኢትዮጵያዊው አትሌት የማነ ፀጋዬ 2014 ላይ የተመዘገበ ሲሆን ሰዓቱም 2፡06፡54 ነው። አበራ
ሮተርዳም
ላይ
ከመሮጡና
ፈጣን
ሰዓት
ከማስመዝገቡ
ሰላሳ
አምስት
ቀናት
አስቀድሞ
በጃፓን
ሌክቢዋ
ማራቶን
2፡09፡31 ሰዓት ያስመዘገበበት አጋጣሚ ጥሩ ከማይባሉ ሰዓቶቹ መካከል ይጠቀሳል። ይሁን እንጂ ይህን ሰዓትያስመዘገበው ለሮተርዳም ማራቶን ዝግጅት ይረዳኛል ብሎ ባደረገው ውድድር ነው። አበራ ይህን ውድድር ሲያስታውስ ‹‹በሌክቢዋ ማራቶን ምቾት አልተሰማኝም ነበር፣ በ95 የሙቀት መጠን የምሮጥ ያህል ነበር የተሰማኝ፣ ከዚያ ውድድር ወዲህ ጥሩ ስሜትና ጥንካሬ ይሰማኛል፣ ውድድሩን ከጨረስኩኝ በኋላ ብናደድም አሁን የተሻለ ሰዓት በማስመዝገብ ለማካካስ እሮጣለሁ›› በማለት ለአይ.ኤኤ.ኤፍ ተናግሯል። አበራ ከፍተኛ የራስ መተማመን ያለው አትሌት እንደሆነ ይነገርለታል። ወደ ማራቶን ሲመጣም ከቅርብ ጊዜ ወዲህ እንደምናያቸው አትሌቶች በአንድ ጊዜ አይደለም። ውጤታማ የሆኑ የቀድሞ በርካታ አትሌቶች ረጅም ዓመታትን በመም ውድድሮች አሳልፈው ወደ ማራቶን እንደሚመጡት ሁሉ አበራም በመም ውድድሮች ረጅም ልምድ አካብቷል። ሁለት ጊዜ በዓለም አትሌቲክስ ቻምፒዮና ኢትዮጵያን ወክሎ መወዳደር የቻለው አበራ እ.ኤ.አ 2011 ዴጉ ላይ በተካሄደው ቻምፒዮና በአምስት ሺህ ሜትር አምስተኛ ሆኖ አጠናቋል። በ2013 ሞስኮ ላይ በተካሄደው ቻምፒዮና ደግሞ በ10ሺህ ሜትር አገሩን ወክሎ አምስተኛ ሆኖ ፈፅሟል። አበራ በአምስት ሺህ ሜትር 13፡00፡ 15 የሆነ የራሱ ምርጥ ሰዓት ያለው ሲሆን በ10ሺህ ሜትርም 26፡52፡85 የሆነ ምርጥ ሰዓት አለው። ይህም ከአብዛኞቹ የማራቶን አትሌቶች በተሻለ መሰረታዊ የሆነ የፍጥነት ክህሎት እንዲኖረው ማድረጉን ባለሙያዎች ይመሰክሩለታል። ‹‹በመም ውድድሮች ላይ ያለኝ ቆይታ አጭር ቢሆንም ሁልጊዜ ወደ ጎዳና ላይ ውድድሮች መጥቼ ፈጣን ሰዓት ለመሮጥ አስብ ነበር፣ የመም ውድድሮች ቆይታ ወደጎዳና ላይ ውድድሮች ስመጣ ጠንካራ አትሌት እንድሆን ረድቶኛል›› የሚለው አበራ ከማራቶንና የጎዳና ላይ ውድድሮች አኳያ አስፈላጊ የሆኑ የአካል ብቃት ልምምዶችን መስራት እንደሚያዘወትር ያስረዳል። ሩጫን እንደመዝናኛነት እንደሚመለከተው የሚናገረው አበራ ስራውም ጭምር መሆኑን ይናገራል። በተለይም ወደ ማራቶን ከሚያስገኘው ጥቅም ጋር በተያያዘ ወሳኝ መሆኑን አይደብቅም። በእርግጥም ከቅርብ ጊዜ ወዲህ የመም ውድድሮች ቁጥር እየቀነሰ መሄዱና የጎዳና ላይ ውድድሮች እየበረከቱ የሚያስገኙትም ጥቅም ከፍ እያለ መሄዱ አበራን ብቻ ሳይሆን አብዛኞቹን የምስራቅ አፍሪካ አትሌቶች በለጋ እድሜያቸው ወደ ማራቶን ወስዷቸዋል። አበራ በቀድሞው አትሌት ተሰማ አብሽሮ ስር ከሚሰለጥኑ በርካታ አትሌቶች ጋር ነው ልምምዱን የሚያደርገው። ለወጣት አትሌቶችም የመም ውድድሮች እጥረት አሳሳቢ ቢሆንም ወደ ማራቶን ከመምጣታቸው በፊት ቢሞክሩት የሚል ምክር አለው። በሙምባይ ማራቶን ጥሩ የማይባል ሰዓት ካስመዘገበ ወዲህ የተሻለ ዝግጅትና ልምምድ እያደረገ እንደሚገኝ የገለፀው አበራ በኦታዋ ማራቶን ሌሎች ጠንካራ አትሌቶች ሊፈትኑት እንደሚችሉ ገምቷል። ይሁን እንጂ ጠንካራ ፉክክር ያሰበውን የቦታውን ክብረ ወሰን ለማሻሻል እንደሚረዳው አምኖበታል። በኦታዋ ማራቶን ቀዳሚ ሆኖ የሚያጠናቅቅ አትሌት ሰላሳ ሺህ የካናዳ ዶላር ተሸላሚ ይሆናል። ከዚህ በተጨማሪ የቦታውን ክብረ ወሰን ካሻሻለም አስር ሺህ የካናዳ ዶላር ጉርሻ ይኖረዋል። አዲስ
ዘመን ሚያዚያ 27 ቀን 2011 ዓ.ምቦጋለ አበበ 